คณาจารย์คณะนิติศาสตร์ มธ. ออกแถลงการณ์ กรณี บอส อยู่วิทยา
คณาจารย์คณะนิติศาสตร์ มธ. ออกแถลงการณ์ กรณี บอส อยู่วิทยาเรียกร้อง อัยการ-ตำรวจ แจงเหตุผลการใช้ดุลยพินิจ สั่งไม่ฟ้องคดีอาญาวันที่ 27 ก.ค.2563 รองศาสตราจารย์ ดร.มุนินทร์ พงศาปาน ได้โพสต์ข้อความผ่านเฟซบุ๊ก เกี่ยวกับแถลงการณ์คณาจารย์คณะนิติศาสตร์ มหาวิทยาลัยธรรมศาสตร์กรณีคำสั่งไม่ฟ้องคดีอาญา นายวรยุทธ อยู่วิทยา โดยระบุว่าตามที่ได้มีการนำเสนอข่าวเกี่ยวกับการยุติการดำเนินคดีอาญากับ นายวรยุทธ อยู่วิทยา ซึ่งถูกตั้งข้อหาเป็นคดีอาญา 5 ข้อหา รวมถึงข้อหาขับรถโดยประมาททำให้ผู้อื่นถึงแก่ความตาย โดยที่ทั้ง 5 ข้อหานี้ หากมีการดำเนินคดีอาญาและต่อสู้คดีกันตามปกติ แม้พิสูจน์ได้ว่าผู้ถูกกล่าวหากระทำความผิดจริง ก็มีโอกาสที่ศาลจะพิพากษารอการกำหนดโทษหรือรอการลงโทษแม้ว่าตามกฎหมาย พนักงานอัยการจะมีดุลยพินิจในการสั่งคดีไม่ว่าจะเป็นการสั่งฟ้องหรือการสั่งไม่ฟ้องบนพื้นฐานของ พยานหลักฐาน ว่าพอเพียงที่จะดำเนินคดีหรือไม่และรับฟังได้เพียงใด หรือบนพื้นฐานของ ประโยชน์สาธารณะ แต่การใช้ดุลยพินิจดังกล่าวจะต้องมี เหตุผล ที่หนักแน่น โดยเฉพาะคดีที่มีผลกระทบอย่างยิ่งต่อความเชื่อมั่นของประชาชนในกระบวนการยุติธรรมของประเทศอย่างเช่นคดีนี้ ยิ่งต้องแสดงเหตุผลที่หนักแน่นมากเป็นพิเศษ เพื่อแสดงให้เห็นถึงการดำเนินคดีอาญาที่โปร่งใส เป็นธรรมและไม่เลือกปฏิบัติ ซึ่งจะช่วยคลายความวิตกกังวลของสาธารณชนเพื่อธำรงไว้ซึ่งหลักความเสมอภาคภายใต้กฎหมายและหลักนิติรัฐ เพื่อกอบกู้ศรัทธาของประชาชนที่มีต่อกระบวนการยุติธรรมของไทย และเพื่อรักษากำลังใจของบุคลากรในกระบวนการยุติธรรมให้ปฏิบัติหน้าที่ต่อไปด้วยความสุจริตเที่ยงธรรมและด้วยความภาคภูมิใจ ในฐานะที่เป็นส่วนหนึ่งของการผลิตบุคลากรในกระบวนการยุติธรรม คณาจารย์คณะนิติศาสตร์ มหาวิทยาลัยธรรมศาสตร์ ดังมีรายนามข้างท้ายขอเรียกร้องให้สำนักงานอัยการสูงสุดและสำนักงานตำรวจแห่งชาติดำเนินการดังต่อไปนี้โดยเร็ว1. ชี้แจงขั้นตอนการดำเนินการคดีอาญากับ นายวรยุทธ อยู่วิทยา โดยละเอียดและอธิบายเหตุผลอย่างชัดเจนถึงผลของคดีที่ขาดอายุความและการใช้ดุลยพินิจไม่ฟ้องคดีอาญา และ 2. ตรวจสอบว่าการดำเนินการและการใช้ดุลยพินิจดังกล่าวถูกต้องตามกฎหมาย สุจริตและโปร่งใสหรือไม่ และหากพบว่ามีการดำเนินการหรือการใช้ดุลยพินิจในขั้นตอนใดไม่เป็นไปตามกฎหมาย ไม่สุจริต หรือไม่โปร่งใส ให้พิจารณาดำเนินการและใช้ดุลยพินิจใหม่ให้ถูกต้องคณาจารย์คณะนิติศาสตร์มหาวิทยาลัยธรรมศาสตร์1. รองศาสตราจารย์ ดร.มุนินทร์ พงศาปาน2. รองศาสตราจารย์ ดร.สุปรียา แก้วละเอียด3. รองศาสตราจารย์ ดร.ต่อพงศ์ กิตติยานุพงศ์4. ผู้ช่วยศาสตราจารย์ ดร.รณกรณ์ บุญมี5. รองศาสตราจารย์ ดร.นิรมัย พิศแข มั่นจิตร6. รองศาสตราจารย์ ดร.สมเกียรติ วรปัญญาอนันต์7. รองศาสตราจารย์ ดร.พันธุ์ทิพย์ กาญจนะจิตราสายสุนทร8. ผู้ช่วยศาสตราจารย์ ดร.นพร โพธิ์พัฒนชัย9. ผู้ช่วยศาสตราจารย์ทวีศักดิ์ เอื้ออมรวนิช10. ผู้ช่วยศาสตราจารย์ ดร.เอมผกา เตชะอภัยคุณ11. อาจารย์ปวีร์ เจนวีระนนท์12. อาจารย์เอื้อการย์ โสภาคดิษฐพงษ์13. อาจารย์เฉลิมวุฒิ ศรีพรหม14. อาจารย์ภัทรพงษ์ แสงไกร15. ผู้ช่วยศาสตราจารย์กิตติพงศ์ กมลธรรมวงศ์16. ผู้ช่วยศาสตราจารย์ ดร.ปริญญา เทวานฤมิตรกุล17. ศาสตราจารย์ ดร.อุดม รัฐอมฤต18. ศาสตราจารย์ ดร.สุเมธ ศิริคุณโชติ19. อาจารย์ปทิตตา ไชยปาน20. อาจารย์อัครวัฒน์ เลาวัณย์ศิริ21. ผู้ช่วยศาสตราจารย์ ดร.มาตาลักษณ์ เสรเมธากุล22. ผู้ช่วยศาสตราจารย์ ดร.กรศุทธิ์ ขอพ่วงกลาง23. อาจารย์สุรศักดิ์ บุญญานุกูลกิจ24. อาจารย์พวงรัตน์ ปฐมสิริรักษ์25. อาจารย์ ดร.นัษฐิกา ศรีพงษ์กุล26. อาจารย์จุฑามาศ ถิระวัฒน์27. อาจารย์ปรียาภรณ์ อุบลสวัสดิ์28. อาจารย์กรกนก บัววิเชียร29. อาจารย์กีระเกียรติ พระทัย30. อาจารย์เมษปิติ พูลสวัสดิ์31. อาจารย์กิตติภพ วังคำ(อ่านแถลงการณ์ต้นฉบับ ได้ที่นี่)
คณาจารย์คณะนิติศาสตร์ มธ. ออกแถลงการณ์ กรณี บอส อยู่วิทยา เรียกร้อง อัยการ-ตำรวจ แจงเหตุผลการใช้ดุลยพินิจ สั่งไม่ฟ้องคดีอาญา
บอส อยู่วิทยา,วรยุทธ อยู่วิทยา,คณะนิติศาสตร์,มหาวิทยาลัยธรรมศาสตร์,แถลงการณ์,อัยการ,ตำรวจ,ข่าวทั่วไป